CELEX: 62012TN0106
Language: lt
Date: 2012-02-29 00:00:00
Title: Byla T-106/12: 2012 m. vasario 29 d. pareikštas ieškinys byloje Cytochroma Development prieš VRDT — Teva Pharmaceutical Industries (ALPHAREN)

12.5.2012   
            
            
               LT
            
            
               Europos Sąjungos oficialusis leidinys
            
            
               C 138/18
            
         2012 m. vasario 29 d. pareikštas ieškinys byloje Cytochroma Development prieš VRDT — Teva Pharmaceutical Industries (ALPHAREN)
   
   (Byla T-106/12)
   2012/C 138/34
   Kalba, kuria surašytas ieškinys: anglų
   
      Šalys
   
   
      Ieškovė: Cytochroma Development, Inc. (Sent Maiklas, Barbadosas), atstovaujama baristerio S. Malynicz ir solisitoriaus A. Smith
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Teva Pharmaceutical Industries Ltd (Jeruzalė, Izraelis)
   
      Reikalavimai
   
   
               —
            
            
               Panaikinti 2011 m. gruodžio 2 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1235/2011-1 ir
            
         
               —
            
            
               nurodyti VRDT ir kitai procedūros Apeliacinėje taryboje šaliai padengti savo ir ieškovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas ALPHAREN 5 klasės prekėms — Bendrijos prekių ženklo paraiška Nr. 4320297.
   
      Prekių ženklo ar žymens, kuriuo grindžiamas protestas, savininkė: kita procedūros Apeliacinėje taryboje šalis
   
      Prekių ženklas ar žymuo, kuriuo grindžiamas protestas: vengriškas žodinis prekių ženklas „ALPHA D3“, įregistruotas numeriu 134972 5 klasės prekėms; lietuviškas žodinis prekių ženklas „ALPHA D3“, įregistruotas numeriu 20613 5 klasės prekėms; latviškas prekių ženklas „ALPHA D3“, įregistruotas numeriu M30407 5 klasės prekėms
   
      Protestų skyriaus sprendimas: patenkinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Komisijos reglamento Nr. 216/96 1d straipsnio 2 dalies pažeidimas dėl to, kad vienas iš tarybos, priėmusios pirminį sprendimą, narių buvo ir tarybos, priėmusios naująjį sprendimą, nariu; Tarybos reglamento Nr. 207/2009 65 straipsnio 6 dalies ir Komisijos reglamento Nr. 216/96 1d straipsnio 2 dalies pažeidimas, susijęs su priemonėmis, kurių buvo imtasi įgyvendinant Pirmosios instancijos teismo sprendimą; Tarybos reglamento Nr. 207/2009 76 straipsnio 1 dalies pažeidimas, susijęs su faktinių aplinkybių nagrinėjimu savo iniciatyva santykinių atmetimo pagrindų byloje; teisinio saugumo principo bei Europos Sąjungos pagrindinių teisių chartijos 17 straipsnio pažeidimas.